Sign in / Join .st0{fill:#34437F;} .st1{fill:#878787;} Friday, February 4, 2022 ikteb hawn… Fittex "Irridu nkunu rġiel u nirrikonoxxu li n-nisa huma aktar suġġetti għal dawn l-istanzi" Minn Brian Gatt February 2, 2022 Ritratt: Roger Azzopardi Brian Gatt Ġurnalist Xahar mill-mewt ta' Paulina Dembska u sentejn mill-mewt ta' Chantelle Chetcuti, ġie ppreżentat abbozz ta' liġi li jikkumbatti l-femiċidju. F'kumment lil Talk.mt , il-Ministru għall-Ugwaljana, ir-Riċerka u l-Innovazzjoni Owen Bonnici qalilna li permezz tal-pakkett ta' emendi fil-Kodiċi Kriminali ppreżentat, għall‐ewwel darba, l‐liġijiet ta' pajjiżna se jkunu qed jirrikonoxxu formalment il-kunċett ta' femiċidju, iġifieri l-qtil ta' mara jew tifla, proprju għax hi mara jew tifla. Żied jgħid magħna li kien hemm min staqsa jekk l-irġiel humiex vittmi wkoll u spjega li jeħtieġ li nkunu rġiel u nirrikonoxxu li n-nisa huma suġġetti għal ferm u ferm iktar istanzi ta' vjolenza mill-fastidju, għall-istupru, sal-forma finali l-femiċidju. Bonnici qalilna li dawn il‐proposti ma ġewx mill‐arja. "Smajna lis-soċjeta', li wasslitilna r‐rabja u tħassib tagħha. Iddibattejna dwar dak li għandu jsir fil‐ġimgħat, xhur, u snin li ġejjin. Dan hu biss pass wieħed minn bosta li jridu jittieħdu", kompla biex jgħidilna. Il-Ministru saħaq li huwa kruċjali li nbiddlu mentalitajiet u kulturi sħaħ. Qal ukoll li ċertu diskors negattiv u ħażin fuq nisa u fuq persuni li jifformaw parti minn minoranzi f'pajjiżna jrid jispiċċa darba għal dejjem. "Aħna rridu li Malta tkun l-art tal-opportunitajiet indaqs u biex dan isir, irridu nkomplu nirbħu l-qlub u l-imħuħ tan-nies favur ir-rispett lejn il-persuna", tenna AQRA WKOLL: Il-kunċett ta' femiċidju se jkun rikonoxxut formalment mil-liġijiet ta' pajjiżna Artiklu preċedenti Il-kunċett ta' femiċidju se jkun rikonoxxut formalment mil-liġijiet ta' pajjiżna Artiklu li jmiss "Kburi li b'konsultazzjoni mal-esperti qegħdin nippreżentaw abbozz xahar biss wara l-qtil"